**Păstrez o poză**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- În vadul timpului pervers,

Cu lacrimi de iubire reci,

Am rătăcit câte un vers,

Să nu mă uiți atunci când pleci.

Pe coama unor nostalgii

Păstrez o poză și un cânt

Şi-n ziua când ai să revii

O să mă-nchin către pământ.

Să curg prin ochii tăi adânci

Ca un izvor neîmblânzit,

Plăceri pe vârful unei stânci

Să retrăim de bun venit.

- Eşti gândul meu cotidian

Ascuns sub stern, dar uneori

Te port pe buze, cânt, Ioan,

Tu mă străbaţi, parcă măsori

Distanţele ce ne despart,

Apoi comprimi imaginar

Cearşaful moale de brocart

Ca pe-un pericol nuclear.

Alcovul meu e tapetat

Cu amintiri, fotografii,

Iar Eros parcă-i deportat

În lumea altei poezii.

Ioan Grigoraș Liliana Trif